- Նախ ասեմ, որ աշխատավարձի բարձրացման խնդիրը ոչ միայն կաշառքի կանխարգելումն է (թեեւ ինքնին դա խնդիրներից մեկն է): Ոչ պակաս կարեւոր խնդիր է համակարգը որակյալ կադրերով համալրելը: Եթե իրավաբանի աշխատանքը մասնավոր հատվածում վարձատրվում է մի քանի անգամ ավելի, քան դատավորի աշխատանքը, մենք չենք կարողանա բարձրորակ իրավաբաններ ներգրավել: Ավելին, գործող դատավորները եւս կսկսեն լքել համակարգը (ինչպես եղավ Վրաստանում): Չեմ կարծում, որ ցածր վարձատրվող, բայց միաժամանակ ցածր մասնագիտական կարողություն ունեցող դատավորները բարիք կլինեն հասարակության համար: